Eesti raskeveohobune - Vikipeedia, vaba entsüklopeedia

# Eesti raskeveohobune

###

Vajab toimetamist

Eesti raskeveohobune on hobusetõug.

Raskeveotõug on väljasuremise äärel. 2002 sündis eesti raskeveotõugu hobusel ainult 14 puhtatõulist varssa.

Eesti raskeveohobune põlvneb belgia veohobusest. Belgia veohobuseid on kahte tüüpi: suurem, lauskmaal kasutatav brabansoon ja väiksem, Belgia-Prantsusmaa piiril asuvast Ardenni mäestikust pärinev ardenn. Välismaal tuntakse belgia hobuseid rohkem ardenni nimetuse all ning tüüpide vahel suuruse järgi vahet ei tehta. Esimesed ardennid toodi Eestisse 1862. aastal akadeemik A. Middendorfi algatusel ja paigutati Tori hobusekasvandusse. Möödunud sajandi lõpul ja käesoleva algul importisid Põhja-Eesti mõisnikud ardenne oma mõisatesse. Suuremal hulgal toodi neid Rootsist 1913. aastal Virumaa mõisatesse. Esimese maailmasõja ajal soikunud tõuaretus elustus kahekümnendatel aastatel. Ardenni Hobuste Tõuselts asutati 1921. aastal Rakveres, tõuraamatut peetakse alates 1922. aastast. Aastail 1923...1935 toodi Eestisse 103 ardenni tõugu hobust. Sissetoodud hobuseid paaritati nii omavahel kui ka kohalike hobustega. Tõuraamatusse märgiti ardennid puhtatõulistena (tõumärk A) ja segaverelistena (tõumärk EA). Eksterjöörilt on see tõug tüüpiline sammuhobune, keskmise suurusega, sammuhobuse kohta küllaltki kuiva ehitusega. Puudusena esineb mõnikord pehmet selga, kitsast käiku, lamedaid, rabeda sarvega kapju.

Välja otsitud andmebaasist "http://et.wikipedia.org../../../e/e/s/Eesti_raskeveohobune.html"

Kategooriad: Hobusetõud

##### Views

- Artikkel
- Arutelu
- Viimane redaktsioon

##### Otsi